Diari Oficial de la Generalitat Valenciana


Sumari del DOGV 362, del 11-04-1986 (1986/806004)

ORDRE de 11 de març de 1986, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a treballs tècnics de collaboració en centres bibliotecaris de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/o/1986/03/11/(1)/dof/vci/html**

### Dades del document

Número de DOGV
:   362

Data del DOGV
:   11-04-1986

Secció del DOGV
:   ALTRES DISPOSICIONS

Número del document
:   1986/806004


Data del document
:   11-03-1986

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * assignació per estudis
    * professió de la informació
    * suport econòmic

Ordre de la Conselleria de Cultura, Educació i Ciència, d'11 de març de 1986, per la qual es convoca concurs públic per a la concessió d'ajudes per a treballs tècnics de col.laboració en centres bibliotecaris de la Comunitat Valenciana.  
El tractament dels fons bibliotecaris, així com dels serveis prestats al públic per les biblioteques requereixen, a més de coneixements tècnics especialitzats, una pràctica que sols es pot adquirir mitjançant l'activa col·laboració en els treballs habituals d'aquestes centres.   
La Conselleria de Cultura, Educació i Ciència té el propòsit de facilitar l'accés a les activitats pràctiques de les tècniques bibliotecàries a persones hi interessades. Per tal que aquestes activitats puguen efectuar-se d'una manera òptima, es fa aconsellable d'oferir l'oportunitat ques es duguen a terme als centres on la presència de personal qualificat en garantisca el bon aprofitament.   
Article primer  
Es convoca concurs públic per a la concessió de 14 ajudes per a treballs tècnics de collaboració en pràctiques bibliotecàries a desenvolupar als següents centres:   
- Centres de Biblioteques de la Generalitat Valenciana (dues ajudes)   
- Biblioteca Pública de Castelló (quatre ajudes)   
- Biblioteca Pública d'Oriola (dues ajudes)   
- Biblioteca Pública de València (sis ajudes).   
I s'aproven les bases per les quals es regeix aquesta convocatòria incloses com a anex a aquesta Ordre.   
Article segon  
Les esmentades ajudes per a treballs tècnics seran sufragades amb càrrec a l'aplicació pressupostària 71.90.227.0.69 1.   
DISPOSICIONS FINALS:   
Unica  
Se faculta al Director General de Cultura, per a que a l'àmbit de llurs competències dicte les resolucions o instruccions que estime escaients per a dur a terme allò que es disposa a la present Ordre.   
València, 11 de març de 1986.   
El Conseller de Cultura, Educació i Ciència,   
CEBRIA CISCAR I CASABAN   
BASES PER A LA CONCESSIO D'AJUDES PER A TREBALLS TECNICS DE COL·LABORACIÓ PER A PRACTIQUES A DESENVOLUPAR A LES BIBLIOTEQUES PUBLIQUES DE LA GENERALITAT VALENCIANA   
Primera  
Les ajudes per a treballs tècnics de col·laboració objecte d'aquesta convocatòria, s'adjudicaran mitjançant un concurs entre els diverses aspirants que reunisquen els següents requisits i ho acrediten documentalment:   
1.- Ser espanyol i residir dins l'àmbit de la Comunitat Valenciana.   
2.- Ser titulat superior.   
3.- Les condicions de mèrit avaluables per la comissió qualificadora que hauran de ser presentada degudament justificades, i les puntuacions a atorgar són les següents:   
a) Expedient acadèmic general, de 0 a 4 punts.   
b) Realització de cursets especialitzats en biblioteconomia, de 0 a 3 punts.   
c) D'altres mèrits relacionats amb la matèria objecte d'aquesta convocatòria que s'hi puguen al·legar, de 0 a 3 punts.   
Segona  
Les obligacions dels bibliotecaris consistiran a:   
Col·laborar amb el personal tècnic de la biblioteca en els treballs específics que els hi encomanen, motiu pel qual hauran d'assistir als locals del centre durant deu mesos i realitzar el mateix horari del personal de la Biblioteca i a les ordres del director, qui els encomanarà els treballs.   
Tercera  
La dotació de cadascuna de les ajudes per a treballs tècnics de col·laboració serà de cinc-centes mil pessetes (500.000'-) a pagar en cinc lliuraments i prèvia certificació d'aprofitament expedida pel director del centre.   
Quarta  
Els aspirants a aquestes places sol·licitaran individualment la inclusió en el concurs fent constar el centre al qual aspiren mitjançant una instància dirigida al Conseller de Cultura, Educació i Ciència i presentada al registre general d'aquesta Conselleria, als Serveis Territorials de Cultura de València, Castelló o Alacant o per qualsevol dels mitjans establerts a l'article 66 de la Llei de Procediment Administratiu. A les esmentades instàncies caldrà fer constar les circumstàncies assenyalades a la base primera i l'acceptació de totes les condicions establertes a les presents bases.   
El termini de presentació d'instàncies serà de vint dies hàbils comptats a partir del següent al de la publicació de la present convocatòria al Diari Oficial de la Generalitat Valenciana.   
Cinquena  
Per a la valoració dels mèrits dels sol·licitants es constitueix una comissió qualificadora integrada per:   
- President: Il·lm. Sr. Director General de Cultura.   
- Sra. Directora de la Biblioteca Pública de València; Sra. Directora de la Biblioteca Pública de Castelló; Sra. Directora de la Biblioteca Pública d'Oriola.   
- Secretari: Cap del Servei del Llibre, Arxius i Biblioteques de la Conselleria de Cultura, Educació i Ciència.   
La comissió qualificadora té facultats per a realitzar mitjançant els seus membres totes les comprovacions que estime necessàries per a la millor qualificació dels mèrits adduïts.   
Quan haja finalitzat la corresponent valoració dels expedients de cadascú dels aspirants, el Director General de Cultura resoldrà l'adjudicació de les ajudes per a treballs tècnics de col·laboració.   
Tanmateix, la comissió qualificadora podrà formular proposta en el sentit que siga declarada no adjudicada l'ajuda per a treballs tècnics de col·laboració si, al seu parar, no hi hagués concursants amb mèrits suficients per a l'adjudicació. Els dictàmens i propostes de la comissió seran inapel·lables.   
Sisena  
Les ajudes per a treballs tècnics de col·laboració seran incompatibles amb la realització de treballs o estudis que impedisquen el compliment del fi proposat i/o mentre se siga beneficiari d'altres ajudes similars.   
Setena  
Els treballs realitzats quedaran en propietat de la Conselleria de Cultura, Educació i Ciència i no podran ésser utilitzats pels autors sense la corresponent autorització.   
Vuitena  
La Conselleria de Cultura, Educació i Ciència podrà suspendre tota ajuda concedida quan, segons el seu parar, existisca per part del beneficiari incompliment de les obligacions contretes.   
Novena  
El fet d'haver estat beneficiari de les ajudes no estableix cap tipus de relació laboral amb la Conselleria de Cultura, Educació i Ciència ni amb el Centre Bibliotecari al qual s'haja adscrit, ni suposa cap compromís d'incorporació posterior a les plantilles dels esmentats Centres.


Còpia Permalink ELI